यशवंत सिन्हा एक संसदीय प्रतिनिधिमंडल के साथ इस समय जर्मनी के दौरे पर हैं. बर्लिन में भारतीय अर्थव्यवस्था पर फ्रीडरिष एबर्ट फाइंडेशन की बुलाई गोष्ठी के बाद डॉयचे वेले के साथ एक इंटरव्यू में उन्होंने माना कि भारत इस समय नकारात्मक मुद्दों पर खबरों में है, लेकिन साथ ही कहा कि चुनाव के बाद आने वाली नई सरकार समस्याओं का समाधान ढूंढेगी. उन्होंने कहा कि वर्तमान सरकार भी स्थिति को सुधारने की कोशिश कर रही है, लेकिन देश के भीतर की आर्थिक और सामाजिक परिस्थिति और देश के बाहर की आर्थिक विषमताओं के कारण उसमें रुकावट पैदा हो रही है.